**Dyddiad cyhoeddi:** 7fed Chwefror 2024

**Cais Rhyddid Gwybodaeth** 24/24

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**1. Faint o byst Dur Uwchben sydd wedi cael eu gwneud ar gyfer y llinellau newydd hyn yn Ne Cymru i gyd?**

**2. Faint gostiodd pob un?**

**3. Ble cafodd y dur ei weithgynhyrchu?**

**4. Ble cawsant eu rhoi at ei gilydd?**

**YMATEB**

Cwestiwn 1

- Er eglurder, mae’r atebion hyn yn ystyried mai’r ‘pyst’ yw’r prif ran o ddur (MPS) ac felly’n cynnwys mastiau, trawstiau (Cantilifrau Trac Dwbl a phyrth), clymau a phwyslathau.

- Cyfanswm nifer y darnau o waith dur yw 4379. Y nifer hwn yw’r gofyniad ar draws y cwmpas presennol ac nid yw’r cyfan wedi cael eu gwneud eto.

Cwestiwn 2

- Y pris cyfartalog fesul darn gan ddefnyddio prisiau diweddar yw £3,979.  Ar draws y gwahanol fathau o waith dur, mae’n amrywio o £1,347 i £9,135.

Cwestiwn 3

- Cafodd y dur crai ei rolio yn y DU ac yn Ewrop (dim ond yn cael ei ddefnyddio pan nad oes math penodol ar gael o’r DU). Rhagor o wybodaeth isod:

* Deunydd Sianel Cantel Cyfochrog (PFC) – nid oes unrhyw felinau’n gallu rholio hwn yn y DU, roedd yn rhaid i hwn ddod o Sbaen.
* Colofnau Cyffredinol (UC) - Dur Prydeinig wedi’i rolio yn y DU.
* Adrannau Blwch - dur TATA wedi’i rolio yn y DU.

Cwestiwn 4

- Mae’r holl waith saernïo wedi digwydd yn y DU.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".